Derek Prince'i teenistus
Aja lõpul
Osa 2/2
On vaid üks viis, kuidas õppida vastupidamist.
Vastu pidades!
Kui pead hetkel milleski vastu pidama, siis pea meeles,
et Jumal õpetab sind, kuidas elada ajastu lõpuni.
Siis ütleb: "..seda Kuningriigi evangeeliumi
kuulutatakse kogu ilmamaale, tunnistuseks kõigile rahvastele.."
Ütled, et kui lihtsamaks läheb, siis kuulutame evangeeliumi.
Ei, ei - ajad lähevad raskemaks, raskemaks ja raskemaks.
Seega on vaja südikust, et välja minna ja kuulutada.
Meeldib teile see sõna "südikus" (ingl ''guts'')? Väga ameerikalik!
Ameerika tõlge sellele on "seespidine tugevus".
Seda vajamegi!
Südikaid kristlasi, kel seesmine tugevus.
Asjad ei lähe lihtsamaks, hoopis raskemaks.
Kui arvad, et praegu on raske,
tegutse kiiresti enne kui läheb veel raskemaks.
Kogudust, keda Jeesus tahab, ei peleta eemale vastuseis.
See on pühendunud Talle, Tema eesmärkidele ja ülesannetele.
Lähme edasi sündmustega, mis on seotud Jeesuse tagasitulekuga.
Annan teile nimekirja, kuid mitte tingimata õiges järjekorras.
Teate miks? Sest ma ei tea, mis järjekorras need sünnivad?
Olen kohanud piibliõpetlasi,
kes arvasid, et teavad õiget järjestust,
kuid nad ei nõustunud üksteisega, nii et mõlemal ei saa õigus olla.
Jätan selle Issanda hoolde, ma ei tüüta Issandat vastuste pärast.
Taavet ütles kuskil:
"Otsekui võõrutatud laps on mu hing minus."
Lasen Tal näidata asju, mis Tema tahab mulle näidata.
Võti mõistmiseks Piibli prohveteeringuid
on lasta Pühal Vaimul näidata,
mis Tema tahab näidata ning seda mis tahes hetkel.
Ära ole kui võõrutamata laps.
Mõned sündmused:
tõeliste kristlaste ülestõusmine ning kohtumõistmine.
Kõigepealt ülesvõtmine. Mis sa sellest arvad?
1. Tessalooniklastele 4.
Mõned kristlikud õpetlased ütlevad, et sõna "ülesvõtmine" pole UTs.
See on päris naiivne väide, sest sõltub, mis tõlget vaadata.
Võin kasutada sellist tõlget,
kus on "ülesvõtmine" olemas ja see oleks täpne tõlge.
Issand ütleb Pauluse läbi 1. Tessalooniklastele 4:15:
"..seda ütleme teile Issanda sõnana,
et meie, kes me üle jääme elama Issanda tulekuni,
ei jõua ette magamaläinutest.."
Kes on surnud, ehk see, et oleme elus, kui Issand tuleb,
ei tähenda, et jõuame kohale varem kui need, kes on surnud, vastupidi:
"..sest Issand ise tuleb sõjahüüu, peaingli hääle ja Jumala pasuna saatel.."
Ma ei tea, kuidas inimesed usuvad varjatud ülesvõtmisesse.
Minumeelest pole midagi avalikumat kui sõjahüüd ja peaingli hääl.
Mis saladust sinna veel jääda saab?
"..esmalt tõusevad üles surnud.."
Enne kui muudetakse meid, kes oleme elus.
"..pärast kistakse meid, kes me oleme üle jäänud elama.."
"Kistakse" võib samahästi tõlkida "võetakse üles".
Sõna "üles võtma" tuleb ladinakeelsest sõnast -
tähendab "haarama midagi jõuga".
Kreeka keeles -
"varas siseneb majja ja varastab midagi",
"kui hunt tuleb lammaste keskele ja võtab lamba karjast".
Põhimõtteliselt tähendab see äkilist, jõulist haaramist.
Selline saab olema ülesvõtmine -
Jeesus haarab meid, sirutub alla ja võtab meid äkiliselt.
Jeesuse ja varga vahel on vaid üks erinevus:
varas võtab, mis talle ei kuulu,
Jeesus võtab vaid need, kes Talle kuuluvad.
Need, kes on Tema omad sel hetkel, kui Ta tuleb.
"..pärast kistakse meid, kes me oleme üle jäänud elama.."
Paulus ütleb mujal,
et meid muudetakse hetkega, ühe silmapilguga.
Põnev minu meelest!
Kui sa sellest ei vaimustu, on see su enda asi.
Siin me oleme,
istume siin koosolekul ja vaatame teineteist.
Warren vaatab oma naist ning pilgutab silmi.
Äkitselt on naine täiesti muutunud - ta on auline, imeilus ja särav olevus.
Mees muudetakse ka. Naine vaatab teda hämmingus.
See ei võta kaua aega, hetkega, silmapilguga oleme täiesti muudetud.
Usud, et Jumal võib seda teha? Mina usun. See on põnev.
Kui sa sellest ei vaimustu, siis ma ei tea, mis on sul viga.
Ülesvõtmisele järgneb kohtumõistmine kristlaste üle.
Mõned kristlased ei mõista seda. Meie üle mõistetakse esmalt kohut.
Peetrus ütles, et kohtumõistmine algab Jumala kojast.
Mis on Jumala koda? Kogudus.
2. Korintslastele 5:10.
Tuleme siia tagasi, kuid vaatame seda korraks.
"Sest me (kristlased) kõik peame saama avalikuks
Kristuse kohtujärje ees.."
See sõna inglise keeles "ilmuma" tähendab tegelikult "avalikuks tegema".
See on päris hirmutav sõna.
Kõik saab täiesti avalikuks - ei mingeid saladusi.
Meid kõiki tehakse avalikuks Kristuse kohtujärje ees.
Kohtujärg on kreeka keeles "bema".
Rooma ametnik istus sellisel.
Pontius Pilatus istus sellel, kui ta Jeesuse üle kohut mõistis.
Olemas on ka teistsugune stseen -
suur valge troon ülejäänute jaoks, kuid see on kristlaste kohtumõistmine.
Pea meeles Roomlastele 8:1:
"Nii ei ole nüüd enam
mingit hukkamõistu neile, kes on Kristuses Jeesuses."
See pole hukkamõistev kohus,
see on meie teenimise hindamine, ja õiglaste tasude andmine.
Paulus ütleb 2. Korintlastele 5:10:
"..et igaüks saaks kätte,
mida ta ihus olles on teinud, olgu head või halba."
Pane tähele.
Ainult 2 kategooriat - hea või halb.
Johannes ütleb, et kõik ülekohus on patt.
Kõik, mis pole õige, on patune.
Kui keegi paluks mul selgitada sõna "kõver",
siis näitaksin neile sirget joont.
Kõik, mis kaldub sellest kõrvale, on kõver - võib-olla 1 kraadi,
võib-olla 90 kraadi võrra, kuid see on ikkagi kõver.
Nii on ka õigsusega - kõik, mis pole õige, on patune.
Kõik, mis pole hea, on halb - vahepealset ala pole -
see on vaenlase pettus, mis ta on kogudusele kaela määrinud.
"Ma ei tee küll õigesti, kuid halba ma ka ei tee."
See pole võimalik, on kas üks või teine.
See on Kristuse kohtujärg.
Siis jõuame antikristuse armee ja ta väeni.
1. Johannese 4 räägib Johannes antikristusest kolmel viisil:
antikristuse vaim, palju antikristuseid ja Antikristus.
Antikristuse vaim on vaim, mis tegutseb läbi iga antikristuse.
Paljud antikristused on olnud siin teisest sajandist alates.
Üks märkimisväärsemaid oli Bar Kochba.
Ta väitis end Messia olevat.
Ta juhtis juudi rahvast viimases ülestõusus Rooma vastu,
mis suruti maha ja kogu rahvas tapeti või võeti vangi.
Veel üks oli nimega Shabbatide Spee.
Ta elas 17. sajandil ning väitis end Messia olevat.
Lubas juudid tagasi Lähis-Idasse viia.
Läks tagasi Lähis-Idasse, kus ta vahistati türklaste poolt
ning pöördus islamisse - see oli suur pettumus.
Juudi entsüklopeedias on kirjas u 40 valemessiat,
kes on tulnud juudi rahva juurde Jeesuse sünnist alates.
Jeesus ütles, paljud tulevad minu nimel,
väites end olevat Messia ja eksitavad paljusid,
seega on palju antikristuseid, palju ka koguduses,
ei pea täpsemalt sellest rääkima.
Kuid n-ö see õige antikristus pole veel tulnud.
Usun, et ta vari on langenud üle inimkonna,
kuid ta pole veel esile tõusnud.
Temast saab kõige kurja ja saatanliku viimane kehastus.
Kui ta valitseb inimkonda, ja ta teeb seda 3,5 aastat,
saab see olema kõige kohutavam aeg inimkonna ajaloos.
Jumal lubab sel juhtuda, sest Ta ütleb inimkonnale:
"Tegid oma valiku, vaata nüüd, mille oled valinud.
Minust loobusid ja mu Pojast - see on alternatiiv, aita end ise."
Oled sa märganud, et Jumal ei õpeta ainult teoorias.
Võid öelda Jumalale, et said mingi põhimõtte selgeks.
Jumal ütleb, et hästi, vaatame, kuidas sul see elus välja tuleb.
See käib ka inimkonna kohta,
ta saab kõige kohutavama õppetunni, mis tal on eales olnud.
Pontius Pilatus tõi juudi rahva ette kaks meest: Jeesuse ja Barabase.
Barabas oli kurjategija, vägivaldne ja segadusetekitaja.
Pilatus küsis: "Kumma ma vabastan?"
Nad ütlesid: "Vabasta Barabas, Jeesus löö risti."
Selle ajastu lõpul teeb inimkond midagi sarnast.
Nad ütlevad:
"Ma ei taha seda Kristust, anna meie valitud juht,
see geniaalne, andekas, üleloomuliku väega mees - tahame teda!"
Teate, mis juhtub. Juudi rahvas sai selle.
Nad ütlesid ka Pilaatusele, et meil pole muud kuningat kui Caesar.
Väga hämmastav, et juudid seda ütlesid.
19 sajandit on neid valitsenud n-ö caesarid
ja barabased on nende kallale lahti lastud.
See on juudi ajaloo olemus.
Sama juhtub ka inimkonnale. Saame selle, mida valime.
Need, kes valivad Jeesuse, on Tema valitsuse all.
Need, kes Ta ära lükkavad, on Antikristuse valitsuse all.
Pean jätkama.
Antikristuse jääk, Ilmutuse 19:11-12,
siin ilmub Jeesus ratsutades valgel hobusel.
Usud, et Taevas on hobused?
Mina usun. Mul pole vahet, kas sina usud või mitte.
"..selle nimi, kes tema seljas istus, on Ustav ja Tõeline
ning tema mõistab kohut ja sõdib õiguses.."
Pane tähele, et Jeesus sõdib.
"Tema silmad olid nagu tuleleek ning ta peas oli palju peaehteid."
Järgneb salm 15:
"Ja ta suust välkus vahe mõõk, et sellega raiuda paganaid,
ning tema ise hoidis neid raudsauaga kui karjane.
Tema ise tallas Kõigeväelise Jumala raevuviina surutõrt.
Ja temal oli tema kuue ja puusa peale kirjutatud nimi
"Kuningate Kuningas ja isandate Issand".
See on Jeesus kui Jumala poolt määratud juht,
kes tegeleb kurjadega.
Natuke edasi, Ilm 19:19-21: "Ma nägin metsalist.."
See on antikristuse nimi.
Päris huvitav on see, et Ilmutuse raamatus
on vastandatud 2 tegelast: tall ning metsaline.
Tall on Jeesus, metsaline on antikristus.
Sõna "tall" esineb Ilmutuse raamatus 28 korda, "metsaline" 33 korda.
Need korrad viitavad antikristusele.
See on lõpuaja konflikt metsalise ja talle vahel.
Teate, kes võidab?
Tall.
See on meile õppetunniks,
me ei võida vägivalla, viha või tugev olemise läbi.
Võidame selle läbi, et paneme oma elud maha nagu Jeesus.
"..nägin metsalist ja ilmamaa kuningaid
ja nende väehulki kogunevat sõda pidama temaga,
kes istus valge hobuse seljas, ning tema väehulgaga.
Ja metsaline võeti vangi ning koos temaga valeprohvet,
kes tema ees oli teinud tunnustähti, millega ta eksitas neid,
kes olid võtnud endale metsalise märgi ja kummardanud tema kuju.
Nad mõlemad visati elusalt tulejärve, mis põleb väävlis.
Teised tapeti mõõgaga,
mis välkus selle suust, kes istus hobuse seljas.
Ja kõigi lindude kõhud said täis nende lihast."
See on Jumala prügikogumissüsteem -
linnud, kes koristavad kõik ning jätavad alles vaid puhtad luud.
Hesekielis näeme, et on ka süsteem luude matmiseks.
Me ei peatu sel, kuid kõik see on tulemas.
Kõige selle keskel naaseb Iisrael, juudi rahvas,
kes oli 19 sajandit ajaloo keskmest eemaldatud,
tagasi ajaloo keskmesse.
Olete märganud, Iisrael - väga väike riik, väiksem kui Wales,
väiksem kui New Hampshire, seal on u 4 mln juuti ja 1 mln muulast.
Siiski on see uudistes pea iga päev.
Isegi siin, Uus-Meremaal.
Oleme Ruth'iga vaadanud,
et päevagi ei möödu, kui Iisrael poleks uudistes.
Teate, miks?
Sest Iisrael tuleb tagasi kesksele kohale ajastu kõrgpunktiks.
Seal nad on, kui kõrgpunkt tuleb.
Roomlastele 11. ptk on väga oluline ilmutus.
Roomlastele 11:25-26.
Need sõnad ütles Paulus
paganataustaga kristlastele ning mittejuutidele.
Kas teate, et enamus teist on mittejuudid, mina ka.
Warren on mittejuut, Ruth on juut, kuid ta on vähemuses.
Inimesed, kes pole kristlased, on paganad, kuid need,
kes pole juudid, on mittejuudid. Seda on mõnedel raske mõista.
Paulus kirjutab mittejuudi taustaga kristlastele.
Roomlastele 11:25-26:
"Vennad, ma ei taha ju,
et teile jääks teadmata see saladus - et teie poleks enda meelest targad.."
Ära lase end petta, ära arva endast rohkem kui pead.
Mis on see saladus?
"..et Iisraelile on osaliselt tulnud paadumus,
kuni paganate täiskogus on sisse astunud."
Pane tähele - osaline paadumus,
kogu juudi rahvas pole kunagi olnud täielikult paadunud,
on alati olnud juute igas põlvkonnas, kes uskusid Jeesusesse.
Vahel väga väike hulk.
Kuid osaline paadumus on tulnud Iisraelile - mitte igavesti,
vaid kuni.. Kuni milleni? Kuni paganate täiskogus on tulnud.
Kuni kogudus on teinud oma töö
ja kuulutanud evangeeliumi kõigile rahvastele.
Samal ajal on Issand
hakanud sisse tooma mittejuutide lõikust.
Usun, et suurim lõikus, mida iial näeme, on alles ees.
Usun, et miljonid tulevad Jumalariiki.
Pea meeles, see on ettevalmistus Iisraeli taastamisele.
Paulus jätkab, salm 26: "..nõnda pääseb lõpuks kogu Iisrael."
Iisrael on ainus rahvas,
mille kohta Piibel ütleb, et kogu rahvas pääseb.
Ei öelda kogu Uus-Meremaa, kogu Inglismaa, kogu Ameerika,
kogu Venemaa, kuid kogu Iisrael päästetakse.
Samas pead meeles pidama, et kogu Iisrael pole kogu Iisrael.
See, mis on elus praegu.
Roomlastele 9:27 tsiteerib Paulus Jesajat:
"Kui Iisraeli laste arv oleks nagu mereliiv,
siiski pääsevad neist vaid riismed (ülejääk)."
Jääk, mille Jumal on endale valinud.
Seega need ei ole kõik juudid, kes praegu Iisraelis elavad,
vaid see on ülejääk, mille Jumal toob läbi suure katsumuse,
läbiproovimise ja kannatuse, ja teeb enda omaks.
Siis tuleb Jeesus ja mõistab kohut paganarahvaste üle (mittejuutide).
See on Joel 4:1-2.
Väga tähtis meil mõista, kes pole juudid.
Joel 4:1-2: "Jah, vaata, neil päevil ja sel ajal,
kui ma pööran Juuda ja Jeruusalemma vangipõlve.."
Teisisõnu, ajal, mil elame, kus Jumal toob juute tagasi
rohkem kui sajalt maalt oma maale, ütleb Jumal:
"..kogun ma kõik paganad (rahvad) ja viin nad alla Joosafati orgu.."
Joosafat tähendab heebrea keeles "Issand mõistab kohut".
"seal käin ma nendega kohut oma rahva
ja oma pärisosa, Iisraeli pärast, sellepärast et nad on ta
pillutanud paganate sekka ja on jaotanud minu maa."
Ülimalt tähtis mõista -
Jumal mõistab kohut rahvaste üle vastavalt sellele,
kuidas nad on kohelnud juudi rahvast.
Eriti selle suhtes, et nad on jaotanud nende maa.
Mis on kaasaaegne poliitiline sõna jaotamise kohta?
Partitsioon - just seda ongi rahvad teinud
ning teevad ka nüüd ja Jumal on nende peale vihane.
Meie, kes armastame oma maad,
peaksime olema tõsises palves, et meie maa ei seaks end
Jumala eesmärkide vastu just Iisraeli suhtes.
Siin ei öelda, et seal juutide üle kohut mõistetaks.
Arvan isiklikult, et juudid on juba läbinud
enda kohtumõistmise - suure viletsuse.
Keegi ütles aastaid tagasi, mille üle tasub mõelda:
"Jumal õnnistab juute otse, õnnistab mittejuute juutide läbi.
Jumal mõistab mittejuutide ülekohut otse,
juutide üle mittejuutide läbi."
Seda on juhtunud ajaloos korduvalt.
Iisrael läbib suures viletsuses oma kohtumõistmise.
Nende üle on kohus siis mõistetud,
kuid siis mõistetakse kohut rahvaste üle, kes neid taga kiusasid.
Matteuse 25 loeme seda,
see on nii selge - Joel 4 Uues Testamendis.
Matteuse 25:31-46:
"Aga kui Inimese Poeg tuleb oma kirkuses
ja kõik inglid temaga, siis ta istub oma kirkuse troonile.."
Sama stseen mis Joel 4:1.
"..ja ta ette kogutakse kõik rahvad ja ta eraldab nad üksteisest,
otsekui karjane eraldab lambad sikkudest."
Kui uurid seda peatükki, näed, et neid eraldatakse selle põhjal,
kuidas nad on kohelnud Jeesuse vendi.
Rahvad peavad teadma, peame oma rahvast informeerima.
Peame välja rääkima ja hoiatama oma riike,
et nende üle mõistetakse kohut vastavalt sellele,
kuidas nad on kohelnud Jumala rahvast ja maad - Iisraeli.
Pärast seda rajatakse Kristuse kuningriik maa peal.
Iga kord, kui palud meieisapalvet,
mida teed kindlasti päris tihti, siis võib-olla ei ole märganud,
kuid palud Kristuse kuningriigi rajamist maa peal,
sest esimene palve on: "Sinu riik tulgu.."
See ületab kõik muud palved.
Kui seda palvetad, siis palvetad Jeesuse taastulemist
ja Tema riigi rajamist maa peale, kas tead seda või mitte.
Seda kirjeldatakse Jesaja 24:19.
Näete, kui tähtis on tunda Piibli prohveteeringuid.
See on n-ö ajastu kõrgpunkt.
Seda korratakse palju Ilmutuse raamatus.
Jesaja 24:19-23:
"Maa põrub põrmuks ning maa lõheneb lõhki.
Maa kõigub kõvasti.
Maa vaarub tugevasti, joobnu sarnaselt,
ning vangub otsekui vahionn.
Tema üleastumine lasub raskesti ta peal,
ta langeb ega tõuse enam."
See on Maa - planeet, millel elame.
"Sel päeval nuhtleb Issand kõrguse väehulki kõrgel
ja maa kuningaid maa peal."
Issand tegeleb kahe kuningriigiga:
Saatana kuningriigiga taevastes, ja inimeste riigiga maa peal.
Ta karistab kõiki, kes loobuvad Ta õigest valitsusest Jeesuse isikus.
"Need kogutakse kokku, kogutakse vangidena auku,
suletakse vangitorni ja hulga aja pärast nuheldakse neid."
Mulle meeldib järgmine salm, see on haripunkt:
Siis on kuul häbi ja päike häbeneb,
sest vägede Issand on kuningas Siioni mäel
ja Jeruusalemmas, ja ta vanemate ees paistab auhiilgus."
Issanda kuningriik saab taasrajatud oma pealinnas - Jeruusalemmas.
Miks päike häbeneb ja kuul on häbi?
Usun, et mul on sellele vastus,
sest Luuka 9:26 on Jeesuse tagasituleku kirjeldus:
"..kes iganes häbeneb mind ja minu sõnu,
seda häbeneb ka Inimese Poeg, kui ta tuleb oma kirkuses
ning Isa ja pühade inglite kirkuses."
Mõtle sellele -
Jeesus tuleb enda aus, Isa ja pühade inglite aus.
Selle au sära on miski, mida me ei suuda ettegi kujutada,
kuid see ei pimesta me silmi, kuid päike ja kuu
peavad eemalduma ja tõdema: "Valgus, mida pakume,
on olematu selle kõrval, mis tuleb Jeesuselt."
Seetõttu nad häbenevadki.
Pean kiirustama, annan teile vaid Piibli kirjakohad.
Järgmisena rajab Jeesus oma kuningriigi tuhandeks aastaks.
Piibel ütleb, et tuhat aastat on Tema juures kui üks päev.
See on Jumala arvestuses kui üks päev.
Siis vabastatakse Saatan lühikeseks ajaks vangist
ja ta õhutab vastuhakku rahvaste seas, mis on tema töö.
Issand sekkub ja toob lõpliku kohtumõistmise rahvaste üle.
Saatan visatakse tulejärve
koos antikristuse ja valeprohvetiga, kes on juba seal.
Praegune taevas ja maa mööduvad ja uus taevas ja uus maa tulevad esile.
Kõik ülejäänud surnud seisavad
Jumala suure valge trooni ees ja nende üle mõistetakse kohut.
Kui Jumal tahab ja me elame,
siis räägime homme Jumala igavesest kohtumõistmisest.
Issand õnnistagu teid!
Kui soovite rohkem infot
Derek Prince'i materjalide kohta Inglismaal,
tellige DPM materjalide kataloog telefonil: +44 1462 492100
või külastage teenistuse kodulehte: www.dpmuk.org.
Tõlge: Riina Karik